Diari Oficial de la Generalitat Valenciana


Sumari del DOGV 2854, del 23-10-1996 (1996/839624)

RESOLUCIÓ de 23 de maig de 1996, del director general de Justícia de la Conselleria de Presidència, en què s'acorda donar de baixa al Registre de Fundacions de la Comunitat Valenciana l'associació Cercle Catòlic d'Obrers d'Alcoi (Alacant).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2854

Data del DOGV
:   23-10-1996

Secció del DOGV
:   ALTRES DISPOSICIONS

Número del document
:   1996/839624


Data del document
:   23-05-1996

Organisme emissor
:   Conselleria de Presidència

Tipus de document
:   Resolució

RESOLUCIó de 23 de maig de 1996, del director general de Justícia de la Conselleria de Presidència, en què s'acorda donar de baixa al Registre de Fundacions de la Comunitat Valenciana l'associació Cercle Catòlic d'Obrers d'Alcoi (Alacant).   
Vist l'escrit d'al·legacions de data 13 de maig d'enguany, tramés pel president de l'entitat referenciada pel qual se sol·licita la baixa en el Registre de Fundacions i en atenció als següents:  
Fets  
Primer  
Que l'entitat Associació Cercle Catòlic d'Obrers d'Alcoi va ser classificada com a institució de beneficiència particular per Ordre de data 9 d'octubre de 1935, del Ministeri de Treball, Justícia i Sanitat.  
Segon   
Que en l'esmentada Ordre es fan repetides al·lusions a la seua naturalesa associativa, i destaca, entre d'altres, el punt 1r que diu textualment «sense que al protectorat li corresponga una altra missió que la de vetllar per la higiene i la moral públiques llevat, en allò previst en el Decret de 9 de novembre de 1932, per a la presentació anual del balanç i la memòria, d'allò que exigeix la vigent Llei d'Associacions per a la Formalització Semestral de Comptes».  
Tercer  
Que amb posterioritat fou inscrita pel Ministeri de Treball com a Entitat de Previsió Social, amb el número 1949, en el registre corresponent i, per tant, cal que la Conselleria de Treball de la Generalitat Valenciana ho realitze en ser-li transferides les competències en aquesta matèria, conservant el mateix número i denominació.  
Es dissol com a tal l'Entitat de Previsió en data 1 de desembre de 1993.  
Quart  
Que en l'actualitat es troba inscrita en el Registre d'Associacions d'acord amb la Resolució del director general de Justícia, de data 7 d'abril de 1994, tal i com es certifica pel Negociat d'Associacions i Espectacles de la Direcció Territorial de la Conselleria de Presidència d'Alacant, amb el número 4228, de conformitat amb la Llei 191/64, de 24 de desembre, d'Associacions.   
Fonaments de dret  
Primer  
L'Ordre de classificació de data 9 d'octubre de 1935, per tal com estableix el caràcter d'associació de l'entitat objecte de aquesta Resolució.  
Segon  
La Llei 191/64, de 24 de desembre, d'Associacions i la seua finalitat, i també l'estructura organitzativa, funcions i règim econòmic d'aquestes persones jurídiques.  
Tercer  
La Llei 30/94, de 24 de novembre, de Fundacions i d'Incentius Fiscals a la participació privada en Activitats d'Interès General, capítols I, II, IV, tal i com estableixen les disposicions bàsiques per permeten diferenciar les fundacions de qualsevol altra entitat.  
Quart  
L'expedient ha estat tramitat a la Direcció General de Justícia, de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria de Presidència, i el Decret 5/96, de 25 de març, del president de la Generalitat Valenciana, pel qual s'assignen competències a la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, d'acord amb allò establert en la disposició addicional primera del Decret 44/96, de 25 de març.  
Vists la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència estatal, el Decret 60/95, de 18 d'abril, del Govern Valencià i l'Ordre de 19 de gener de la Conselleria d'Administració Pública per la qual s'estableix la data d'inici de les activitats del Registre i Protectorat únics de la Comunitat Valenciana, i la disposició addicional al qual es fa referència en l'apartat anterior.  
Resolc  
Donar de baixa, al registre de Fundacions de la Comunitat Valenciana, l'associació Cercle Catòlic d'Obrers, i s'entenen les seues actuacions d'acord amb la normativa específica en matèria d'associacions i altres de general aplicació, amb el Registre d'Associacions de la Comunitat Valenciana i amb els òrgans administratitus de la Generalitat, i si s'escau, de l'administració central amb competència sobre aquestes.  
Notifiqueu aquesta Resolució, i s'adverteix que contra aquesta, que no posa fi a la via administrativa, es pot interposar recurs ordinari davant el mateix òrgan o davant el conseller de Presidència, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 de maig de 1996.- El director general de Justícia: Eloy Velasco NúÑez.